|  |  |  |
| --- | --- | --- |
| Forskningsudvalget | |  |
| Mødereferat | | 8. juni 2022 |
| Forum | Forskningsudvalg |  |
| Møde afholdt | 1. juni 2022 kl. 10:00-12.00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Thomas Brudholm (ThB), Mai Corlin Frederiksen (MCF), Fredrik Hagen (FH), Annika Hvithamar (AH), Catharina Raudvere (CR), Jakob Skovgaard-Petersen (JSP), Katrine Stevnhøj (KS), Mikhail Suslov (MS) og Charlott Hoffmann Jensen (CHJ).

Fraværende med afbud

Anne Jörgensen Lindahl og Ravinder Kaur.

Dagsorden

1. **Godkendelse af dagsorden**

Dagsorden blev godkendt.

1. **Opfølgning på sidste møde**

Data management politik: Fakultetets DM medarbejdere har inviteret et lille udvalg af ToRS forskere til møde for at informere om Data Management Planer og implementering af KU’s DM politik.

Opdatering af KUnet ift ansøgninger til interne puljer (miniseminarer, forskningsklynger mm.) følger.

1. **Risikorapport 2022:**

TB fremlagde kort den rundsendte rapport og processen med årshjul for informationssikkerhed. Den rundsendte rapport er en opdatering af sidste års rapport, hvor der nu er mere styr på kadencen ift. information til medarbejdere om sikkerhed. Bl.a. er indført en ny on-boarding proces, der inkluderer information om data management.

Datasikkerhed kan også tages op på MUS og GRUS.

TB bemærkede at rapporten ikke tager hensyn til KU’s nye data management politik og implementeringen af denne, da dette først sættes i gang nu.

TB ønsker input fra udvalget ift at blive bedre til at sikre data, herunder problemer med datasikkerhed i forbindelse med rejser. TB har taget problematikken op med fakultetets medarbejdere. JSP nævnte at han medbringer en lånecomputer fra instituttet ved rejser til Mellemøsten i stedet for at medbringe egen computer og foreslår at instituttet indkøber nye lånecomputere til formålet.

Udvalget spurgte ind til videregivelse af ansvar for datasikkerhed når en ansat fratræder sin stilling. Hvem overtager ansvaret?

ThB udtrykte i den forbindelse bekymring for at et ensidigt hensyn til datasikkerhed og administration kan overskygge hensynet til den enkelte forsker og vedkommendes karriere.

Der nedsættes et underudvalg på instituttet ift data management policy bestående af de forskere, der er inviteret af fakultetet til informationsmøde om Data management plan, suppleret med enkelte andre for at sikre bred repræsentation af fagligheder.

*Udvalget bedes sende kommentarer til rapporten senest 10. juni. Input og bekymringer om data management kan også sendes løbende til TB.*

1. **KU’s forskningsevaluering**

TB redegjorde kort for formålet med evalueringen samt processen. Forskningsevalueringen vil indgå i handleplanen, som diskuteres af ledelsen på seminar i juni.

TB gav et kort oplæg om plan for forskningens dag og gennemgik punkter fra sidste evaluering, som er sat ind i programmet som gruppediskussioner del 1:

1. Organisering af instituttet og forskningsledelse
2. Publikationsstrategi
3. Samfundsimpact.

Ad pkt 1: Forskningsorganiseringen, som udarbejdet af Lars Højer, var endnu ikke implementeret ved sidste evalueringspanelbesøg.

Ad pkt 2: panelet mente sidst at vi godt kan skrue op for ambitionsniveauet samt forholde os til Open Access. BFI systemet, der refereres til, er nu afskaffet, men er endnu ikke erstattet af et nyt system. Der er endnu ikke meldt ud hvad der erstatter BFI.

Ad pkt 3: panelet efterlyste en klarere strategi for prioritering af deltagelse i aktiviteter. Ikke kun fra den enkelte forsker, men instituttet skal også tage ansvar.

AH nævnte at instituttet har holdt møder med kommunikationsafdelingen, for at se hvordan man nemmere kan indtaste aktiviteter ift. omverdensrelationer.

Udvalget berørte kort diskussionen om forskningsfrihed kontra ytringsfrihed: hvornår er der tale om forskningsformidling og hvornår taler man som borger. Akademisk Råd tager problematikken op ift KU’s værdigrundlag på ThB’s foranledning.

Udvalget efterspurgte mere information/ en spørgeramme om de enkelte punkter som oplæg til diskussionerne på dagen. *AH og TB udformer oplæg til de enkelte spørgsmål.*

TB efterspurgte hvem der vil fungere som tovholder for de enkelte punkter (3 grupper i del 1 og 6 grupper i del 2). udvalget ønskede ikke at fordele sig, men opfordrede til at *TB, AH og CHJ fordelte medlemmerne på de enkelte grupper.*

TB understregede at tovholders rolle er at notere gruppens diskussioner og samle op.

TB understregede desuden, at vi skal være skarpe på hvad vi vil have ud af evalueringen og arbejdet med rapporten. Hvor og hvordan kan ToRS byde ind ift. vores værdier. Vi skal ikke være for defensive, men fremhæve vores styrker, bl.a. diversiteten. Vigtigt at bruge dette momentum til en grundlæggende diskussion af hvor vi vil hen.

1. **ToRS handleplan**

Alle udvalg er blevet bedt om at overveje konkrete input til handleplan 2023 med afsæt i målplan 2023-2026. TB gennemgik punkter i den eksisterende handleplan samt forslag til opdatering:

* Forskningsevalueringen skal indgå i handleplanen.
* Fortsætte indsats for ph.d. og post doc for at sikre deres integration.
* Fortsat diskutere FU’s rolle.
* Årshjul/ drejebog for vedligeholdelse af hjemmesider samt sociale medier skal implementeres. Vi skal have tydeligere vejledning ift muligheder på hjemmesiderne.

FH nævnte at oldtidsfagene har aftalt et internat hvor formålet er gennemgang og opdatering hjemmesider bl.a. med fokus på rekruttering af studerende. Efterspørger om andre fag har samme planer.

TB understregede at vi skal fokusere på få initiativer, som vi arbejder med grundigt i stedet for flere, der kun berøres overfladisk.

*TB tager udvalgets kommentarer med tilbage til ledelsen.*

1. **Orienteringssager: Digitalisering, Data Management og Praksisforskning**

TB redegjorde for status på de tre områder:

Digitalisering: FFU og FUU har fået til opgave at prioritere digitalisering både indenfor forskning og undervisning. FFU i gang med at kortlægge igangværende forskningsprojekter indenfor digitale data, digitale redskaber samt forskning der analyserer digitaliseringens konsekvenser.

Fakultetet har set at der er meget i gang og ønsker at fremhæve gode eksempler. Desuden vil man tilbyde forskere oplæring i digitale metoder. Der efterspørges input til ønsker om kurser mm.

Data Management: Implementering af KU’s data management politik på vej. Der mangler stadig vejledning og skabeloner. Fakultetets data management team har udvalgt pilotprojekter til de første informationsmøder på institutniveau. Arbejdet med data management planer skal rulles ud til alle VIP på sigt. Ikke kun forskere med eksterne projekter.

Udvalget påpegede at der mangler ressourcer til post award området, men her er fakultetet tovholder. De skal derfor stille med ressourcer.

Praksisforskning: Lille gruppe under ”Fagligt samarbejde på tværs” har arbejdet med praksisforskning. Et spørgeskema er udsendt for at kortlægge, hvad der er i gang, og vise de gode eksempler. FFU diskuterer også praksisforskning. Der er flere muligheder på tværs af KU ift fokus på eksterne samarbejdspartnere, herunder KU’s policy center: *Crown Princess Mary Center* samt nyt EU projekt hvor KU er partner: Revalorise.

1. **Affiliering af forskere efter ansættelsesophør**

CHJ redegjorde for ændringer i forhold til tidligere praksis, herunder en samlet affilieringsperiode på tre år. AH understregede at en kortere affilieringsperiode ønskes bl.a. af datasikkerheds hensyn. Udvalget godkendte de foreslåede ændringer.

*CHJ orienterer instituttets HR medarbejder om ændringerne og lægger materialet på KUnet.*

1. **Ansøgning om forlængelse af forskningscluster**

Et af instituttets forskningsklynger udløber august 2022. Udvalget godkendte en fortsættelse af klyngen på betingelse af at den tidligere tovholder, der ikke længere er ansat på instituttet, ikke beholder en tovholder rolle. Udvalget bakker dog op om samarbejde udenfor instituttet.

Udvalget anbefalede desuden kraftigt at forskningsklynger har mere end én tovholder for at sikre inddragelse på tværs af fag. Forslag at det fremover skal betegnes som styregruppe for at understrege at forskningsklynger ikke skal hvile på enkeltpersoner.

1. **Ph.d. området inkl information fra ph.d. koordinator**
   1. *Information fra ph.d koordinator (ThB)*

* ThB har strammet op på proceduren ift forberedelse af punkt på møder: inddrager ph.d. gruppen og Ph.d.-udvalget i hvad der bør nævnes.
* Igangværende sager: retningslinjer vedr. miljøskift, undervisningsforpligtelse og forskningstid, apv, ny ph.d. i SU, afklaring af koordinatoropgaver, diskussion om ressourcer til/organisering af fakultetskurser.
* Opfordring FU ”seniorer”: Vær obs på om jeres ph.d’ere er behørigt inkluderede i forskningsmiljøet og vær opmærksom på evt sprogbarriere.
* ThB bemærker at punkter i selvevalueringsrapporten om sammenhæng mellem forskning og undervisning også inkluderer undervisning på ph.d. niveau. Der er bl.a. udfordringer ift forventninger fra Ph.d. skolens side og instituttets ressourcer.

1. **Meddelelser**
   1. *Meddelelser fra formand, inkl FFU, IL og administration*

* FFU har diskuteret succesraten ved sidste DFF ansøgningsrunde. Prodekanen mener at institutterne kan gøre det bedre og efterlyser at der deles afslagsbreve i anonymiseret form når disse kommer, for at se om vi kan sætte ekstra ind ift at understøtte ansøgninger.

TB bemærkede den lave succesrate på trods af den generelt høje kvalitet af ToRS’ indsendte ansøgninger til DFF. TB modtager gerne ideer til hvad vi kan gøre bedre på instituttet, men foreslog at vi nok i højere grad skal blive bedre til match-making (det rigtige virkemiddel på det rigtige tidspunkt i en forskers karriere), som godt kan indebære at vi opfordrer den enkelte forsker til IKKE at søge DFF, men kigge efter andre virkemidler. AB understregede at vi skal anerkende de der prøver at søge i stedet for udelukkende at have fokus på dem, der modtager en bevilling bevilling.

* Danske Universiteter har hyret Deloitte til at se på omkostninger ved husning af projekter støttet af private fonde mhp at få dækket følgeomkostninger fremadrettet. Et ToRS Velux projekt er udvalgt som et af de 16 projekter på tværs af alle danske universiteter, der gennemgås i detaljer.
  1. *Ansøgninger*
* Fire Sapere Aude ansøgninger og én ansøgning til FSE forskningsophold.
* Ph.d. ansøgning til Ph.d. rådet for Uddannelsesforskning.
* En ToRS forsker med i en Augustinus kulturarvsansøgning med PI i Århus.
* EU ansøgninger: To ERC Consolidator grant ansøgninger, desuden er ToRS partner i Horizon ansøgning.
  1. *Bevillinger*
* En ToRS forsker med i FKK bevilling på NorS.
  1. *Information fra medlemmer*
* Intet at bemærke.

1. **Evt.**

Intet.

Mødet slut kl. 12:00